ОБЩИНСКА ИЗБИРАТЕЛНА КОМИСИЯ- МАДЖАРОВО

ПРОТОКОЛ № 21 -МИ,Маджарово, 01.11.2023г.

Днес 01.11.2023 г, в 16.45 часа, в гр. Маджарово, ул. „Петър Ангелов“ №1 се проведе извънредно заседание на ОИК – Маджарово в заседателната зала, определена за изпълнение на работата на комисията в състав:

ПРЕДСЕДАТЕЛ: Живко Генчев Генев

ЗАМ.-ПРЕДСЕДАТЕЛ: Виолета Петрова Арабаджиева

ЗАМ.-ПРЕДСЕДАТЕЛ: Георги Михайлов Картелов

СЕКРЕТАР: Иван Николов Иванов

ЧЛЕНОВЕ:

1. Хамдие Тасим Сабри
2. Кремена Людмилова Николова
3. Иван Недев Иванов
4. Христо Димитров Христов
5. Възкресия Андонова Вълева
6. Желязка Станкова Янакиева
7. Мария Маркова Стояновска

При откриване на заседанието присъстват: Живко Генчев Генев, Хамдие Тасим Сабри, Виолета Петрова Арабаджиева, Георги Михайлов Картелов, Иван Николов Иванов, Иван Недев Иванов, Христо Димитров Христов, Желязка Станкова Янакиева, Кремена Людмилова Николова, Възкресия Андонова Вълева.

Отсъстващи от заседанието: Мария Маркова Стояновска. Същата е постъпила в болница на 31.10.2023 год.

Налице е нужния кворум.

Заседанието е открито в 16:40 часа и председателствано от Живко Генчев Генев- председател на комисията.

Председател: Колеги, откривам заседанието на ОИК – Маджарово.

Комисията има кворум и може да взема решения. Предлагам заседанието да протече при следния дневен ред:

т.1 Разглеждане на постъпило Заявление с вх. № 118/01.11.2023г. 16.40 часа от Мария Ангелова Стефанова, регистрирана в листата на ПП "ГЕРБ" под № 4.

**По точка 1 от дневния ред, докладва председателят на комисията:**

Постъпило е Заявление с вх. № 118/01.11.2023г.в 16.40 часа в общия входящ регистър на ОИК- Маджарово от Мария Ангелова Стефанова, регистрирана в листата на ПП "ГЕРБ" под № 4 на проведените избори за кмет на община и общински съветници на 29.10.2023г. на територията на Община Маджарово. Със заявлението същата заявява, че не желае да бъде обявена за общински съветник в Общински съвет Маджарово - мандат 2023 г.-2027 год., и желае да бъде заличена от листата на ПП "ГЕРБ".

Заявлението се подложи на разискване. Члена на ОИК Христо Христов заяви, че според него заявителя е бил подложен на натиск, заявлението не е по негова воля и така се облагодетелствува един от кандидатите и това заявление е доказателство за твърдението му, че има определена схема за изборна измама. Секретарят на ОИК Иван Иванов попита дали Христо Христов разполага със доказателства за твърдението си, на което Христов отговори така: същия няма доказателства, но неговата съвест му говори това. Георги Картелов изрази недоумение откъде и е известно, че същата, макар и неприета за съветник, следва да подаде заявление за освобождаването и като такъв. Според него по този начин се пренебрегва вота на изрирателите, дали преференции за нея. Според Възкресия Вълева следва това заявление да се разгледа след като бъдат връчени удостоверенията на избраните общински съветници /при встъпване в длъжност/. Иван Недев Иванов заяви, че не може да гласува за заличаване на обявен общински съветник, при положение, че той не е избран за такъв. Секретарят Иван Иванов заяви, че не сме в хипотеза за отлагане на решение и сме длъжни веднага да се произнесем по заявлението и че се касае до междинна процедура след обявяване на изборния резултат, но преди възникване правомощията на общинския съветник и сме длъжни да се произнесем веднага. Суверенно право е на всеки който се намира в листата на определена партия да поиска заличаването си от листата, още повече, че същата явно е запозната със желанието на Хасан Емин и е следваща под ред да влезе и бъде обявена за общински съветник. Всички решения на ОИК са публикувани на страницата на ОИК и са публично достъпни, включително и протокола на ОИК със окончателните данни, както и цифровите данни от ИО за отчитане на резултатите в изборния ден. В случая Мария Ангелова Стефанова изрично е изявила своята воля лично входирайки заявлението. Не е в правомощията на членовете на ОИК да променят нейната воля или да гласуват против желанието и, тъй като това е в нарушение на правната доктрина. Оставката е суверенно право на нея и не може да бъде отхвърлена от никой. Изразените становища не са подкрепени от никакви доказателства за натиск или каквото и да е друго неправомерно действие. Членовете на ОИК не са и разследващ орган, който да провежда следствени действия. Изразените действия според Секретаря на комисията са породени от реваншистки настроения, тъй като тези представители не вкараха свои представители в Общинския съвет. Същите и нямат право да се бъркат в партийната и политическата работа на ПП "ГЕРБ".

На следващо място се установи, че с предходно решение от предходния протокол на комисията заявлението на Хасан Емин не е уважено, поради което не е минала процедура по замяна на общински съветник поради негово желание и като следствие на това Мария Стефанова не е влезла като пореден съветник от листата.

След изложеното се премина към гласуване, като на основание чл. 87, ал. 1, от ИК и чл.453, ал.5 от ИК, ОИК - Маджарово

**РЕШИ:**

**ОТКАЗВА да ЗАЛИЧИ** от кандидатската листа на ПП "ГЕРБ" в изборите за общински съветници и за кметове на 29.10.2023г., Мария Ангелова Стефанова ЕГН \*\*\*\*\*\*\*\*\*\*.

Гласували „ЗА ЗАЛИЧАВАНЕТО”: Живко Генчев Генев, Иван Николов Иванов, Хамдие Тасим Сабри, Кремена Людмилова Николова,

Гласували "ПРОТИВ ЗАЛИЧАВАНЕТО": Виолета Петрова Арабаджиева, Георги Михайлов Картелов, Христо Димитров Христов, Желязка Станкова Янакиева, Възкресия Андонова Вълева, Иван Недев Иванов

Поради изчерпване на дневния ред заседанието на комисията приключи в 17:29 ч. на 01.11.2023г.

**ПРЕДСЕДАТЕЛ:**

**Живко Генчев Генев**

**СЕКРЕТАР:**

**Иван Николов Иванов**